ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
14 ก.ค. 2558

สรุปตลาดภาคเช้า
ตลาดภาคเช้ามีการเคลื่อนไหวผันผวน แต่ยังคงสามารถปิดปรับตัวเพิ่มขึ้นได้ ในทิศทางเดียวกับตลาดรอบบ้าน จากความกังวลต่อปัญหากรีซที่ลดลง ปิดตลาดดัชนีเปลี่ยนแปลง +2.56 จุด มาอยู่ที่ 1,493.21 จุด มูลค่าการซื้อขาย 1.6 หมื่นล้านบาท
 
แนวโน้ม ภาคบ่าย
ประเมินดัชนีมีโอกาสทรงตัวในช่วงบ่าย จากโอกาสการขายทำกำไรในระยะสั้นที่เพิ่มขึ้น ขณะที่ประเด็นบวกจากการแก้ไขปัญหาหนี้ของกรีซยังคงมี Momentum บวกอยู่ เน้นหุ้นที่ได้รับผลดีจากนโยบายรัฐอย่างพลังงานทดแทน (SOLAR TPCH)
 
วิเคราะห์ทางเทคนิค
WIIK ราคาปิด 3.24 บาท
แนวรับ 3.22 บาท           แนวต้าน  3.50 บาท
กำหนดจุด cut loss เมื่อราคาใกล้หลุดแนว 3.16 บาท
กราฟ  wiik ลงมาทดสอบบริษัท 3 บาทหลายครั้งและดีดตัวขึ้นในทุกครั้ง แม้เครื่องมือวัดค่ายังแกว่งตัวไม่เสถียร  แต่โครงสร้างรายสัปดาห์กำลังโค้งตัวตีวงขึ้น โดยจะเกิด buy signal ที่ชัดเจนเมื่อผ่าน 3.30 บาท แนะนำเก็งกำไร
 
TSI ราคาปิด 1.04 บาท
แนวรับ 1.03 บาท           แนวต้าน  1.16 บาท
กำหนดจุด cut loss เมื่อราคาใกล้หลุดแนว 1.00 บาท
กราฟ TSI อ่อนตัวลงมาแตะ 1 บาทเป็นรอบใหญ่ครั้งที่สอง ซึ่งเรามองว่าเป็นการเกิด Double bottom ขณะที่สัญญาณ RSI รายสัปดาห์กำลังโค้งตัวขึ้น และหากตัดผ่าน 1.10 บาท จะทำให้โครงสร้างใหญ่เปลี่ยนไปเป็นสัญญาณซื้อขนาดใหญ่แบบ W-shape ที่จะวิ่งไกลถึง 1.80 บาท  การเข้าเก็งกำไรบริเวณนี้จึง ถือว่า down side จำกัด และมี up side สูงมาก  โดยให้มีวินัยในการลดเสี่ยงหาราคาหุ้นหลุด 1 บาท
เด็กแนว
–  BROOK  ผลประกอบการของบล็คใน Q1 ถือว่าเติบโตแรงเป็นพิเศษกว่า 752 ล้านบาทโตเท่าตัวเทียบกับกำไรทั้งปี 57  เพราะมีการทำกำไรจากค่านายหน้า จากการให้คำปรึกษาในการปรับโครงสร้างหนี้บริษัทที่เป็นลูกค้าอยู่  แม้ว่าตัวกำไรของบริษัทในแต่ละไตรมาสจะไม่นิ่ง แต่การเติบโตตั้งแต่ต้นปีถือเป็นความได้เปรียบอย่างมาก การเติบโตอย่างก้าวกระโดดนี้ทำให้ฐานะทางการเงินและทุนแข็งแกร่งฝุดๆ  ด้วยกำไรสะสมเบ่งบาน 1.3 พันล้านบาท และแทบไม่มีหนี้สิน สิ่งที่จะต้องมองต่อไปคือโอกาสในการจ่ายปันผลพิเศษรอบครึ่งปีปริมาณมากต้องมาลุ้นกัน  โดยมี EPS ของ Q1 ระดับ 0.76 บาท นโยบายปันผลไม่ต่ำกว่า 50% คิดกันเอาเองว่าถ้าจ่ายมาสักกึ่งหนึ่งจะให้ผลตอบแทนมากขนาดไหน  คิดเล่นๆ นะ หากจ่ายแค่ 0.35 บาท ก็จะให้ yield ที่ราคาหุ้น 1 บาทอยู่สูงระดับ 35% เข้าไปนั่นเลย แค่คิดก็เสียวแล้ว เอาว่าน่าลุ้น ส่วนแนวโน้มราคาหุ้นกำลังจะกลับเข้าสู่แนว up trend เดิม และไปได้อีกไกลแนวต้านสั้น 1.10 บาท
–  ACD หุ้นตัวนี้เคยเกริ่นเป็นนิยายให้ฟัง จนนักลงทุนต่างทราบที่มาที่ไปของบริษัทอย่างลึกซึ่ง  สิ่งที่จะเกิดขึ้นต่อไปคือโครงสร้างธุรกิจ  ที่จะนำพาบริษัทให้เติบโตแบบแข็งแกร่งในระยะยาวมีด้วยกัน 2 รูปแบบ   อย่างแรกคืออสังหาฯ โดยในปี 58 นี้ยังเน้นรายได้จากขายบ้านและที่ดินเป็นหลัก แต่หลังจากนี้ไปจะเผยโฉม การร่วมทุนทำพลังงานไฟฟ้าในรูปแบบต่างๆ ที่มีพันธมิตรและแหล่งเงินทุนอันแข็งแกร่งจากตะวันออกกลาง ซึ่งบริษัทเล็กๆ อย่างนี้ เงียบๆ ไม่เปิดตัวมากแบบนี้ อาจจะเปิดงานขนาดใหญ่จนเพื่อนๆ  ต้องหันมามองเป็นแถวๆ  และจะทำให้รายได้ของบริษัท turnaround ไปเป็นคนเรื่อง  แม้ ACD ยังไม่ค่อยได้ทำอะไรในระยะที่ผ่านมาเพราะมัวแต่ยุ่งเรื่องปรับโครงสร้างทุกด้าน แต่กระแสออกมาแรงพอควร เด็กแนวว่าราคาหุ้นคงไม่ถูกกว่านี้แล้วเพราะลงมาจาก 12 บาท นี่คือ bottom ของการเริ่มต้นที่ดี ใครอยากโตไปกับบริษัท สะสมไว้ ใครอยากเป็นขาจรก็เก็งกำไรไปยังแนวต้าน 3 บาท